Diari Oficial de la Generalitat Valenciana


Sumari del DOGV 3388, del 07-12-1998 (1998/9938)

RESOLUCIÓ de 9 de novembre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni Marc de cooperació entre la Universitat de València, Entitat Pública de Sanejament d'Aigües Residuals de la Comunitat Valenciana i la Fundació Universitat-Empresa de València, per a la realització de pràctiques formatives per part dels estudiants universitaris.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3388

Data del DOGV
:   07-12-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/9938


Data del document
:   07-12-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 9 de novembre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni Marc de cooperació entre la Universitat de València, Entitat Pública de Sanejament d'Aigües Residuals de la Comunitat Valenciana i la Fundació Universitat-Empresa de València, per a la realització de pràctiques formatives per part dels estudiants universitaris. [1998/X9938]
  
Subscrit, després de la tramitació prèvia reglamentària, entre la Universitat de València, Entitat Pública de Sanejament d'Aigües Residuals de la Comunitat Valenciana i la Fundació Universitat-Empresa de València, el dia 1 de juliol de 1998, un Conveni Marc de cooperació per a la realització de pràctiques formatives per part dels estudiants universitaris, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 1018/98, i que figura com a annex d'aquesta resolució.
  
València, 9 de novembre de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Conveni marc de cooperació entre la Universitat de València, Entitat Pública de Sanejament d'Aigües Residuals de la Comunitat Valenciana i la Fundació Universitat-Empresa de València, per a la realització de pràctiques formatives per part dels estudiants universitaris.
  
A València, l'1 de juliol de 1998
  
Reunits
  
L'Excm. Sr. D. Pedro Ruiz Torres, rector mgfc. de la Universitat de València, amb CIF Z-7193838-M.
  
L'Honorable. Sr. D. José Ramón García Antón, president del Consell d'Administració de l'Entitat Pública de Sanejament d'Aigües Residuals de la Comunitat Valenciana, d'ara endavant Entitat de Sanejament, amb domicili al carrer Alvaro de Bazán nº 10, entresòl (Passatge Llum) de València i CIF W-28-67713-N, autoritzat per a dur a terme aquest acte en virtut de l'acord adoptat pel Consell d'Administració de 26 de juny de 1998, trobant-se pendent d'aprovació l'acta de l'esmentada sessió.
  
i l'Excm. Sr. D. Carlos Pascual de Miguel, President del Consell Social de la Universitat de València i de la Fundació Universitat-Empresa, ADEIT, i CIF G-46470738.
  
Antecedents
  
1. Que la Junta de Govern de la Universitat de València aprovà, el 24 de setembre de 1996, la normativa que regula la realització de pràctiques formatives externes per als seus estudiants en empreses, institucions o entitats.
  
2. Que el Reial Decret 1.845/1994, de 9 de setembre, pel qual s'actualitza el Reial Decret 1.497/1981, de 19 de juny, sobre Programes de Cooperació Educativa, regula la realització de pràctiques formatives en entitats per part dels estudiants universitaris.
  
3. Que el Reial Decret 1.497/87, de 27 de novembre, regula les directrius generals comunes dels plans d'estudi dels títols universitaris de caràcter oficial i validesa en tot el territori nacional, establint la possibilitat de valorar com a crèdits en el currículum universitari de l'estudiant la realització de pràctiques en empreses i entitats.
  
4. Que la Fundació Universitat-Empresa, ADEIT, té encomanada la gestió del Programa de les Pràctiques Externes dels estudiants de la Universitat de València, corresponent al vicerector d'Estudis la direcció i coordinació de l'esmentat Programa, en virtut d'allò establert al Conveni de 27 de juliol de 1995 subscrit entre ambdues entitats.
  
5. Que l'Entitat de Sanejament reconeix la importància i necessitat que per als estudiants universitaris té la realització de pràctiques formatives com a part integrant de la seua formació.
  
Es reconeixen les parts amb plena capacitat per a la formalització del present Conveni i acorden les següents
  
CLÀUSULES
  
Primera
  
Pel present Conveni s'estableix el Programa de Cooperació Educativa entre la Universitat de València i l'Entitat de Sanejament per a la realització de pràctiques formatives per part d'estudiants de la Universitat de València amb la finalitat de completar els seus estudis universitaris.
  
En el marc del present Conveni es podran subscriure Convenis Singulars per cada Centre o Departament de la Universitat de València amb l'Entitat de Sanejament en què s'especifiquen, entre d'altres aspectes, les condicions, característiques i tipus de pràctiques a desenvolupar.
  
Per cada pràctica es subscriurà un annex en el qual es recolliran les dades, entre d'altres, referents a l'estudiant i a la titulació, al lloc, la duració i el període de realització de la pràctica, junt amb les dades identificatives dels tutors de la Universitat i de l'Empresa, el departament i les activitats a realitzar durant la seua vigència.
  
Segona
  
Les pràctiques formatives que, a l'empara del present Conveni, poden realitzar els estudiants de la Universitat de València són «pràctiques integrades al pla d'estudis» i «pràctiques voluntàries».
  
Tercera
  
L'Entitat de Sanejament rebrà els estudiants per ella finalment seleccionats durant un període que no excedirà del cinquanta per cent del temps íntegre que constitueix el Curs Acadèmic, responsabilitzant-se de la seua formació durant aquest temps i designant un professional que hi actuarà com a tutor. Igualment, la Universitat designarà un tutor, personal docent investigador, que supervisarà la seua execució i la valorarà a la seua finalització.
  
L'Entitat de Sanejament facilitarà als tutors responsables de la Universitat l'accés als locals on els alumnes es troben realitzant les pràctiques, en companyia del tutor de l'empresa, sempre que la visita es realitze per motius relacionats amb elles.
  
Quarta
  
L'estudiant estarà subjecte al règim i dedicació que s'establesca al programa i haurà d'aplicar-se amb tota diligència a las tasques que se li encomanen, mantenir-se en contacte amb els seus tutors i guardar secret sobre les seues tasques durant la seua estada i un cop finalitzada aquesta.
  
Cinquena
  
L'Entitat de Sanejament podrà aportar al Programa una ajuda econòmica, quantitat que, en cada cas, es farà constar en l'annex, junt amb les dades assenyalades a la clàusula primera del present document.
  
Sisena
  
La Universitat i l'empresa no adquiriran altres obligacions ni compromisos distints als que en aquest document s'estableixen. En particular, no derivarà per a l'empresa cap obligació de caràcter laboral, al mancar d'eixa condició la relació que s'estableix, ni de Seguretat Social, per quedar cobertes les contingències d'eixa mena per l'Assegurança Escolar i per una Assegurança de Responsabilitat Civil a càrrec de la Universitat.
  
Setena
  
En finalitzar el període de pràctiques, l'Entitat de Sanejament lliurarà un certificat als estudiants, amb menció expressa de l'especialitat a què a estat orientada la seua formació, la seua durada i el seu rendiment.
  
De la seua part, i en el termini màxim de 15 dies des de la finalització de la pràctica, l'estudiant haurà de presentar, be en el Centre que li corresponga, be en la Fundació Universitat-Empresa, ADEIT, un Informe o Memòria de les activitats desenvolupades durant el període de pràctiques, amb una amplitud màxima de 5 fulls. Els tutors de la pràctica donaran, en el seu cas, la seua conformitat al informe.
  
Vuitena
  
En cap circumstància l'Entitat de Sanejament podrà cobrir un lloc de treball amb els estudiants, ni tan sols amb caràcter eventual o interí, durant el període establert per a la realització de la pràctica.
  
Novena
  
La pràctica podrà ser interrompuda per motiu justificat per qualsevol de las parts, circumstància que serà comunicada per escrit a la Fundació Universitat-Empresa, ADEIT, en el termini màxim de cinc dies des de la seua interrupció.
  
Deu
  
El rector de la Universitat de València delega en els degans o directors de Centres i de Departaments el desenvolupament i seguiment del present conveni, i la signatura dels annexos prevists al paràgraf tercer de la clàusula primera.
  
Onze
  
La Fundació Universitat-Empresa, ADEIT, gestionarà el desenvolupament del present conveni, i de les actuacions que se'n deriven, sota la direcció i coordinació del vicerector d'Estudis de la Universitat de València.
  
Dotze
  
El present Conveni Marc de Pràctiques estarà vigent durant el curs acadèmic 1997/98, i es prorrogarà automàticament per cada curs, llevat de denúncia expressa per qualsevol de les parts que serà comunicada por escrit a la resta de les parts abans del primer de juny del corresponent curs acadèmic.
  
I perquè conste als efectes oportuns, en prova de conformitat, les parts signen el present document, en triplicat exemplar i a un sol efecte, al lloc i data ?ut supra?.
  
Per la Universitat, Pedro Ruiz Torres.
  
Per l'Entitat de Sanejament, José Ramón García.